Решение на Съда (четвърти състав) от 12 декември 2013 г. (преюдициално запитване от Consiglio di Stato - Italie) — Ministero dello Sviluppo Economico, Autorità per la Vigilanza sui Contratti Pubblici di lavori, servizi e forniture/Soa Nazionale Costruttori - Organismo di Attestazione Spa
(Дело C-327/12)1
(Членове 101 ДФЕС, 102 ДФЕС и 106 ДФЕС — Публични предприятия и предприятия, на които държавите членки предоставят специални или изключителни права — Предприятия, натоварени с управлението на услуги от общ икономически интерес — Понятия — Организации, отговарящи за проверката и сертифицирането на изпълнението на условията, изисквани по закон от предприятията — изпълнители на обществени поръчки за строителство — Член 49 ДФЕС — Свобода на установяване — Ограничаване — Обосновка — Защита на получателите на услугите — Качество на услугите по сертифициране)
Език на производството: италиански
Запитваща юрисдикция
Consiglio di Stato
Страни в главното производство
Жалбоподатели: Ministero dello Sviluppo Economico, Autorità per la Vigilanza sui Contratti Pubblici di lavori, servizi e forniture
Ответник: Soa Nazionale Costruttori - Organismo di Attestazione Spa
В присъствието на: Associazione nazionale Società Organismi di Attestazione (Unionsoa), SOA CQOP SpA
Предмет
Преюдициално запитване — Consiglio di Stato — Тълкуване на членове 101, 102 и 106 ДФЕС — Понятие за „публични предприятия и предприятия, на които държавите членки са предоставили специални или изключителни права“ и за „предприятия, които са натоварени с функцията да оказват услуги от общ икономически интерес“ — Структури, на които е възложено да проверяват и удостоверяват спазването на поставените от закона условия от предприятията, извършващи обществено строителство — Национална правна уредба, която задължава тези структури да прилагат минимални тарифи
Диспозитив
Членове 101 ДФЕС, 102 ДФЕС и 106 ДФЕС трябва да се тълкуват в смисъл, че допускат национална уредба като разглежданата в главното производство, която предвижда по отношение на дружествата, притежаващи качеството на сертифициращи органи (Società Organismi di Attestazione), режим на минимални тарифи за предоставяните услуги по сертифициране на предприятията, желаещи да участват в процедури по възлагане на обществени поръчки за строителство.
Такава национална уредба представлява ограничение на свободата на установяване по смисъла на член 49 ДФЕС, но тя е в състояние да гарантира осъществяването на целта за защита на получателите на тези услуги. Запитващата юрисдикция следва да прецени дали предвид в частност начина на изчисляване на минималните тарифи, по-специално в зависимост от броя на квалификационните категории, за които е издаден сертификатът, посочената национална уредба не надхвърля необходимото за постигане на тази цел.
____________
1 ОВ C 295, 29.09.2012 г.